มีเพศสัมพันธ์สวมถุงยางอนามัย แฟนไม่เสร็จค่ะ มีการตรวจดูถุงยางว่ารั่วไหมก็ไม่รั่วค่ะ แต่ประจำเดือนไม่มา1เดือนกว่าๆแล้ว แล้วก็ใกล้ครบ1เดือนหลังจากมีเพศสัมพันธ์แล้วค่ะ มีการทานยาสตรีแต่ก็ยังไม่มาค่ะ มีโอกาสท้องไหมคะ
สวัสดีค่ะ หากฝ่ายชายยังไม่ถึงจุดสุดยอดและยังไม่ได้มีการหลั่งน้ำอสุจิเกิดขึ้นทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะ ดังนั้นการที่ประจำเดือนไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก ออกกำลังกายหักโหม อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอประจำเดือนไปอีกซักระยะ หากประจำเดือนยังคงไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ ค่ะ เช่น มีภาวะถุงน้ำจำนวนมากในรังไข่ (PCOS) มีภาวะไทรอยด์ฮอร์โมนเป็นพิษ มีพังผืดในมดลูก เป็นต้น